open-index/open-wikipedia-markdown huggingface dataset:
יין ממסך

**יֵין מִמְסָךְ** (מכונה גם **בְּלֵנְדּ** ובאנגלית **blend**) הוא יין המבוסס על שילוב של מספר זני ענבים – וזאת בניגוד ליין זַנִּי המבוסס בעיקר על זן ענבים אחד (שמרכיב לרוב מעל 85% מהיין). השימוש במספר זני ענבים ליצירת יין נפוץ מאוד בעולם, והוא מאפשר ליינן חופש פעולה נוסף ביצירת היין. בממסך ניתן להשתמש בזנים שונים בצורה סינרגטית - לשלב בין יתרונות של זנים שונים ולחפות על חסרונות זה של זה.

הגישה הנפוצה ביותר כיום היא שכל זן ענבים מותסס בנפרד, ולאחר מכן יוצר היינן את התערובת הרצויה מתוך היינות המותססים — לפי פרופיל הטעמים, הארומות, המבנה וכו'. זה מאפשר שליטה מרבית על האיזון בין הזנים בתוצאה הסופית. עם זאת, ישנם מקרים, בעיקר במסורות ישנות או יינות עממיים, שבהם מתסיסים את הזנים יחד, כלומר בוצרים את הכל, מועכים ומתסיסים באותו מכל. גישה זו הייתה נפוצה למשל בכמה אזורים בצרפת או באיטליה, לפני שהתפתחו אמצעים מודרניים להפרדה ולשליטה מדויקת.

## דוגמאות לממסכים
אחת הדוגמאות הנפוצות לממסך היא "בורדו", שמרכיביו העיקריים הם קברנה סוביניון ומרלו, ואליהם יכולים להתווסף קברנה פרנק, פטיט ורדו ומלבק. מקורו של ממסך זה הוא בורדו, אולם הוא נפוץ במדינות רבות.

ממסך נפוץ נוסף הוא GSM, הקרוי על שם שלושת הזנים המרכיבים אותו: גרנאש, סירה ומורבדר. מקורו של ממסך זה הוא בעמק הרון שבצרפת וכיום הוא נפוץ גם באוסטרליה.

ממסך מוכר נוסף הוא שמפניה. יינות שמפניה עשויים לפי חוק מהזנים שרדונה, פינו נואר ופינו מונייה – כאשר חלקן הגדול הוא ממסך של שני זנים או יותר.

ממסך המזוהה עם יינות העולם החדש, ועם אוסטרליה בפרט, הוא שילוב של הזנים קברנה סוביניון ושיראז.

### דוגמאות לממסכים בישראל
נראה כי ממסך "בורדו" הוא הפופולרי ביותר בישראל, ובקטלוג של רוב היקבים הבינוניים והגדולים ניתן למצוא יינות כאלה. דוגמאות מוכרות הן "הר חרמון אדום" ו"קצרין אדום" של יקבי רמת הגולן, יינות ה"לימיטד אדישן" של יקבי כרמל, יינות בסדרה 'Tipsy' של יקבי תבור ויינות רבים נוספים.

ממסך בסגנון GSM אינו נפוץ עדיין בישראל עקב כמות כרמי איכות נמוכה יחסית של ענבי גרנאש ומורבדר, יינות מסגנון זה הם "גשם אדום" של יקב שאטו גולן, "אנטואן" של יקב סוסון ים ו"רון" של יקב גשם. שלושת יינות אלו מיוצרים במספרים מוגבלים של מאות בקבוקים.

**בלנדים לא שגרתיים** – קיימים יקבים רבים בישראל המתנסים בממסכים שאינם שגרתיים בארץ, בהם הפטיט סירה-זינפנדל של יקבי רקנאטי, סוביניון בלאן-שרדונה של יקב פלם, ממסך של גווירצטרמינר, פרנץ' קולומברד וויונייה המכונה '"מסע לבן" של יקב ויתקין, ויונייה-ריזלינג המכונה "בלנקה" של יקב עגור, גרנאש, פטי ורדו וסירה המכונה "מדיטראנו" של יקב בן חנה, "טוליפ הלבן" סוביניון בלאן-גוורצטרמינר של יקב טוליפ ורבים נוספים.

## הערות שוליים

קטגוריה:יין
פארק בלוויל

250px|ממוזער|שמאל|מזרקת הפארק.
ממוזער|שמאל|250px|שבילי הפארק.
**פארק בלוויל** (בצרפתית: **Parc de Belleville**) הוא פארק הממוקם ברובע העשרים של פריז בירת צרפת.

הפארק ממוקם בין פארק דה בוט שומון לבין בית הקברות פר לשז.

## היסטוריה
במהלך ימי הביניים היה האזור שטח חקלאי של כרמים בו גידלו גפנים. בינות לכרמים היו מספר פונדקי דרכים, אשר הגישו יין מקומי.
במהלך המאה ה-19 נפתחה במקום מחצבה של גבס אשר נדרש לצורך הפרויקטים של הברון אוסמן להתחדשות העיר פריז. החוצבים התגוררו בצריפים בשטח הפארק במהלך החורף ושבו בקיץ לעבד את שדותיהם. בשלהי המאה ה-20 נהרסו הצריפים, ובמקומם הוקם הפארק. בחלקה העליון של הגבעה נותר כרם פעיל.

## תיאור הפארק
הפארק ממוקם בראש גבעת בלוויל, ובשיאו מגיע לגובה של 108 מטרים מעל פני הים. בפסגת הגבעה ממוקמת תצפית ממנה ניתן לראות את רחבי העיר. הפארק תוכנן על ידי האדריכל פרנסואה דבלוה (François Debulois ) ואדריכל הנוף פול ברישה (Paul Brichet) ונחנך בשנת 1988.

בפארק מזרקה שאורכה 100 מטרים, ומדשאה ששטחה כקילומטר רבוע. כמו כן בפארק ממוקם גן משחקים לילדים, שולחנות פינג פונג ותיאטרון פתוח.

בפארק ממוקם "בית האוויר" (Maison de l'Air) - מוזיאון הדן בזיהום האוויר.

מדי שנה, בחודש ספטמבר, נערכת בפארק תערוכת פרחים.

## קישורים חיצוניים
* 

קטגוריה:פריז: פארקים וגנים
קטגוריה:הרובע העשרים של פריז
INTERCAL

[ממוזער |[Hello World בINTERCAL]] **INTERCAL** היא שפת תכנות פארודית, והיא שפת התכנות האיזוטרית הראשונה. השפה פותחה על ידי דון וודס וג'יימס ליון, שני סטודנטים באוניברסיטת פרינסטון, ב-1972. בתור פרודיה, היא תוקפת את ההיבטים של שפות התכנות השונות שהיו אז, וכן את ההתרבות של שפות מוצעות בשנות ה-60.

לפי המדריך המקורי,

(בתרגום חופשי: השם המלא של המהדר הוא "שפת מהדר חסרת קיצור שניתן להגות אותו", אשר, מסיבות ברורות, מקוצר ל-"INTERCAL".)

קיימות 2 גרסאות של INTERCAL: C-INTERCAL (בעבר תוחזק על ידי אריק ריימונד), ו-CLC-INTERCAL (מתוחזק על ידי קלאודיו קאלבלי).

## מבוא
INTERCAL תוכננה להיות שונה לגמרי מכל שפת תכנות אחרת. ל-INTERCAL קיימות הרבה תכונות שמתוכננות להקשות על המתכנת: היא משתמשת במשפטים כמו "READ OUT", וכן "IGNORE" וגם "FORGET" ומגדירים כמו "PLEASE". מילת המפתח האחרונה מספקת 2 סיבות לדחיית התוכנית על ידי המהדר: אם "PLEASE" לא מופיע מספיק, התוכנית מוגדרת כמנומסת באופן לא מספיק. אם "PLEASE" מופיע יותר מדי פעמים, התוכנית נדחית עקב נימוס מוגזם. אף על פי שתכונה זאת קיימת במהדר המקורי, היא לא הייתה מתועדת.

המדריך של INTERCAL נותן שמות לא רגילים לכל תווי ה-ASCII שלא אלפאנומריים (היוצא דופן הוא האמפרסנד): גרש יחיד וגרשיים הם "ניצוץ" ו-"אוזני ארנב" בהתאמה. אופרטור ההצבה, שמיוצג בשפות תכנות אחרות בסימן שווה ("חצי רשת"), מיוצג ב-INTERCAL על ידי חץ שמצביע לשמאל, ->, שנקרא "מקבל" והוא נוצר מחיבור של "זווית" ו"תולעת".

הביצוע המקורי של השפה השתמש בכרטיסים מחוררים ומערך התווים EBCDIC. כדי ש-INTERCAL יוכל לרוץ על מחשבים שמשתמשים בASCII, היה צריך לעשות תחליפים ל-2 תווים: ¢ הוחלף ב-$ בשביל אופרטור הערבוב, "מתאר את עליית המחיר של התוכנות ביחס לחומרות", וכן ∀ הוחלף ב-? לייצוג פעולת XOR יונארית, בשביל "לבטא בצורה נכונה את התגובה של האדם הממוצע כשהוא רואה בפעם הראשונה פעולת XOR".

על אף הסירבול של השפה, INTERCAL היא בכל זאת שלמה טיורינג: אם יש מספיק זיכרון, INTERCAL יכולה לפתור כל בעיה שמכונת טיורינג יכולה לפתור. אבל רוב היישומים של INTERCAL עושים זאת לאט מאוד: כמה תוכניות שמבצעות את הנפה של ארטוסתנס עד 65535 נבדקו על מחשב Sun SPARCStation-1. התוכנית שנכתבה בשפת C רצה בפחות מחצי שנייה, אותה התוכנית ב-INTERCAL רצה ביותר מ-17 שעות.

## קלט ופלט
INTERCAL-72 הייתה מאוד מוגבלת ביכולות הקלט-פלט: צורת הקלט הנתמכת היחידה הייתה מספרים שבהם הספרות מאויתות, וצורת הפלט היחידה הייתה גרסה מורחבת של ספרות רומיות. ב-C-INTERCAL הוספה האפשרות לקלט ופלט מכל סוג של טקסט.

## דוגמה
התוכנית הבאה, שנכתבה בגרסת C-INTERCAL, כותבת בפלט "Hello, world!":

```prolog
DO ,1 <- #13
PLEASE DO ,1 SUB #1 <- #238
DO ,1 SUB #2 <- #108
DO ,1 SUB #3 <- #112
DO ,1 SUB #4 <- #0
DO ,1 SUB #5 <- #64
DO ,1 SUB #6 <- #194
DO ,1 SUB #7 <- #48
PLEASE DO ,1 SUB #8 <- #22
DO ,1 SUB #9 <- #248
DO ,1 SUB #10 <- #168
DO ,1 SUB #11 <- #24
DO ,1 SUB #12 <- #16
DO ,1 SUB #13 <- #162
PLEASE READ OUT ,1
PLEASE GIVE UP
```


## קישורים חיצוניים

* 

קטגוריה:שפות תכנות
קטגוריה:תוכנות שהושקו ב-1972
ננוליתוגרפיה

**ננוליתוגרפיה** (אנגלית: Nanolithography) מתייחסת למכלול שיטות ייצור בתחום המיקרואלקטרוניקה והמיקרומכניקה המאפשרת ייצור סדרתי של מבנים בגדלים ננומטרים, משמע שאחד מממדיהם קטן מ-100 ננומטר. ננוליתוגרפיה נפוצה בייצור שבבים מוליכים למחצה ומעגלים מודפסים.

השיטה השולטת כיום בתעשיית המוליכים למחצה לייצור היא פוטוליתוגרפיה. שיטה זו מאפשרת הגעה לרזולוציה של 32 ננומטר. הקרנה באור מאפשרת להגיע לרזולוציה מיטבית של 1/2 אורך גל, מה שמחייב שימוש בלייזרים באורכי גל אולטרה-סגולים ושיפור הרזולוציה מייקר מאוד את המערכת. רוב המומחים בתחום מאמינים כי בשיטה זו לא ניתן יהיה להגיע למערכת מסחרית לייצור ברזולוציה מתחת ל-22 ננומטר. 

הטכנולוגיות שעתידות להחליף את הפוטוליתוגרפיה ולאפשר שיפור של הרזולוציה נקראות בשם הכולל "ליתוגרפיית הדור הבא" (Next-generation Lithography או NGL) בהן השיטות המובילות הבאות:
* ליתוגרפיית קרני-X: בדומה לפוטוליתוגרפיה אך תוך שימוש בקרני-X שאורך הגל שלהן הוא באורך של ננומטר
* ליתוגרפיה אולטרה-סגול קיצונית (Extreme Ultraviolet Lithography או EUV): בדומה לפוטוליתוגרפיה תוך שימוש באורך גל קצר במיוחד של כ-13.5 ננומטר
* ליתוגרפיה של הטבעה ננומטרית (Nanoimprint Lithography או NIL): שימוש בתבנית עם מבנה ננומטרי שמשמשת להטבעת המבנה על חומר רך בלחץ

המכשירים המסחריים הקיימים בשוק נכון לספטמבר 2025 הם מתוצרת חברת ASML ההולנדית, הוועדה המרכזית למדע וטכנולוגיה הסינית הודיעה כי הם מפתחים מכונה משל עצמם.

## ראו גם
* ליטוגרפית קרן אלקטרונים
* פוטוליתוגרפיה
* הדפסה במיקרו מגע
* לתוגרפיה רכה
* ננוליתוגרפיית עט נובע

## קישורים חיצוניים
ננוליתוגרפיה באתר ScienceDirect

קטגוריה:מיקרואלקטרוניקה
קטגוריה:ננוטכנולוגיה
קטגוריה:מיקרוטכנולוגיה
הרייט קווימבי

**הרייט קווימבי** (באנגלית: **Harriet Quimby**; 11 במאי 1875 – 1 ביולי 1912) הייתה הטייסת האמריקאית הראשונה שקיבלה רישיון טיס, ב-1 באוגוסט 1911. ב-4 בספטמבר אותה שנה הייתה לטייסת הראשונה שטסה טיסת לילה. ב-16 באפריל 1912 הייתה האישה הראשונה לחצות את תעלת למאנש בטיסה. את חציית התעלה היא עשתה במטוס תוצרת לואי בלריו. היא יצאה מדובר שבאנגליה וכעבור 59 דקות נחתה על חוף ים בהרדלו-פלג', פא-דה-קאלה שבצרפת, כ-40 קילומטר מקאלה.

ב-1 ביולי 1912 טסה קווימבי במפגש התעופה השנתי השלישי במסצ'וסטס בצוותא עם מארגן האירוע, במטוס דו מושבי חדש מתוצרת לואי בלריו. המטוס נטה קדימה וקווימבי והנוסע הועפו למותם.

## קישורים חיצוניים

* 
* 

קטגוריה:אמריקאים ילידי מישיגן
קטגוריה:חלוצי התעופה
קטגוריה:אמריקאים שנהרגו בתאונות אוויריות
קטגוריה:חברי היכל התהילה הלאומי לתעופה
קטגוריה:טייסות אמריקאיות
קטגוריה:נשים ראשונות בתעופה
קטגוריה:אמריקאיות שנולדו ב-1875
קטגוריה:אמריקאים שנולדו ב-1875
קטגוריה:אמריקאיות שנפטרו ב-1912
קטגוריה:אמריקאים שנפטרו ב-1912
הנוקמים הקטנים

**הנוקמים הקטנים** או **מינימייטי קידס** (בצרפתית: **Les Mini-Justiciers**) היא סדרת טלוויזיה מונפשת המבוססת על סדרת ספרים מאת Hélène Bruller ו-ZEP. הסדרה שודרה בדיבוב לעברית בערוץ הילדים החל באפריל 2009.

## תקציר העלילה
הסדרה מספרת על עלילותיה של חבורה די גדולה של חיות, אשר לומדת בבית-ספר יסודי. בכל פרק מסופר על חיה אחרת, בעלת פגם חיצוני או פנימי אשר חבריה ללימודים לועגים לה בשלו. לאחר מכן, אותה חייה מקבלת כוחות-על, אשר בעזרתם היא מראה לכולם כי למרות הפגמים - כולנו שווים, וכי אין דבר יותר טוב מחברות אמת. בסוף הפרק הכוחות נעלמים והמצב חוזר לשגרה, אבל כולם לומדים לקח חשוב לחיים. את הפתיח העברי של הסדרה שרים עמנואל חנון ואלן אזגי.

## קישורים חיצוניים
* 

* האתר הרשמי של הסדרה האמריקאית
* האתר הרשמי של הסדרה הצרפתית
* 

קטגוריה:סדרות הנפשה צרפתיות 
קטגוריה:ערוץ הילדים: תוכניות רכש
קטגוריה:סדרות טלוויזיה צרפתיות שעלו לשידור בשנות ה-2000
דבון ג'פרסון

**דבון ג'פרסון** (באנגלית: **Davon Jefferson**; נולד ב-3 בנובמבר 1986 בלינווד שבקליפורניה) הוא כדורסלן אמריקאי המשחק בעמדות הסמול פורוורד והפאוור פורוורד בקבוצת קפיטנס דה ארקיבו מליגת הכדורסל הפוארטו ריקנית. ג'פרסון נחשב שחקן אתלטי במיוחד ובעל יכולת הטבעה גבוהה.

## קריירה
בצעירותו שיחק ג'פרסון באוניברסיטת דרום קרוליינה, בה העמיד ממוצעים של 12.1 נקודות, 6.3 ריבאונדים וחסימה אחת ב-27.8 דקות משחק. הוא שיחק בליגת הקיץ של ה-NBA במדי הלוס אנג'לס לייקרס, אך לא נבחר בדראפט לשנת 2008 וחתם במכבי חיפה מליגת העל הישראלית לעונת 2009/2008, אותה הוביל יחד עם דורון פרקינס לגמר גביע המדינה ולגמר הפיינל פור של הליגה, אך בשניהם קבוצתו הפסידה להפועל חולון ולמכבי תל אביב בהתאמה. כמו כן, הוא נבחר לשחקן השישי של העונה בליגת העל לאחר שקבע ממוצעים של 16.3 נקודות ו-7.3 ריבאונדים למשחק.

בעונת 2010/2009 הפך לאחד הכוכבים הגדולים של הליגה הישראלית, אך עזיבתם של פרקינס וברוקס סיילס השפיעה רבות על חיפה שסיימה את העונה הסדירה במקום החמישי בלבד והודחה כבר ברבע גמר הפלייאוף על ידי ברק נתניה. בסך הכל ג'פרסון סיים עונה אישית טובה במיוחד עם ממוצעים מצוינים של 17.2 נקודות, 8.4 ריבאונדים ו-2.4 אסיסטים למשחק.

לאחר עונה זו עזב את חיפה וחתם לקראת עונת 2011/2010 באסוול ליון-וילרבאן הצרפתית, איתה השתתף בסיבוב הראשון של מוקדמות היורוליג, אך קבוצתו הודחה ממסגרת זו והוגרלה למשחקי היורוקאפ לעונת 2011/2010. בעונה שלאחר מכן עבר לשחק בקבוצת טריומף ליוברצי הרוסית. לאחר הפסד של הקבוצה בליטא, נעצר ג'פרסון על ידי המשטרה המקומית יחד עם טייוויין מקי, חברו לקבוצה. הכדורסלנים האמריקנים יצאו לבלות במועדון לילה מקומי לאחר ההפסד ובמקום התפתחה תקרית עם אנשי האבטחה שהובילה למעצרם.

בתחילת עונת 2020/21 חזר למכבי חיפה מליגת העל בעקבות שחררו המוקדם של לה בריאן נאש אך שוחרר בהמשך העונה עקב בעיות משמעת.

ביוני 2021 חתם בקבוצת קפיטנס דה ארקיבו מליגת העל שבפוארטו ריקו.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי חיפה
קטגוריה:כדורסלני אסוול ליון-וילרבאן
קטגוריה:כדורסלני טריומף ליוברצי
קטגוריה:כדורסלני יניסיי קרסנויארסק
קטגוריה:כדורסלני גזיאנטפ
קטגוריה:כדורסלני אוניברסיטת דרום קליפורניה
קטגוריה:קליפורניה: כדורסלנים
קטגוריה:אמריקאים שנולדו ב-1986
סו גרדנר

[שמאל|ממוזער|260px|סו גרדנר ו[מאיר שטרית בטקס הפתיחה של "ויקימניה 2011" בחיפה]]
**סו גרדנר** (באנגלית: **Sue Gardner**; נולדה ב-11 במאי 1967) היא עיתונאית קנדית. מנכ"לית קרן ויקימדיה לשעבר.

## שנותיה הראשונות
גרדנר נולדה בברבדוס, גדלה והתחנכה בעיירה פורט הופ, באונטריו, קנדה.
אביה היה כומר אנגליקני, שהשתתף ב"נסיעות החירות", לביטול ההפרדה הגזעית בארצות הברית. אמה הייתה מנהלת התיכון הציבורי בעיירה, האשה הראשונה בתפקיד זה.

כנערה, הייתה גרדנר "חנונית" ומוזרה, וקראה שירה. חבריה היו להגדרתה מוזרים כמוה, פאנקיסטים, מטאליסטים או חובבי מבוכים ודרקונים. עבודתה הראשונה הייתה בכתב העת האנרכיסטי Kick It Over.

## קריירה
גרדנר היא בעלת תואר בעיתונאות מאוניברסיטת ריירסון. היא עבדה במשך 17 שנה בתאגיד השידור הקנדי (CBC), בתחילה כמפיקה, כתבת ובמאית ואחר-כך בהפקת סרטים דוקומנטריים עבור CBC Radio One ו-Newsworld בנושאים חברתיים ותרבות פופולרית. כן עבדה כעיתונאית. בתפקידה האחרון היא ניהלה את אתר האינטרנט של רשות השידור הקנדית (CBC). באביב 2007, יום לפני יום-הולדתה הארבעים התפטרה מתפקידה.

לוויקיפדיה הגיעה במקרה. ב-16 באפריל 2007, כששמעה על הטבח במכללת וירג'יניה טק, הגיעה אל דף השיחה של הערך בוויקיפדיה, משחשבה שזו הייתה שיחה בעלת גוון עיתונאי מעמיק, התעוררה סקרנותה, היא עיינה באתר האינטרנט של קרן ויקימדיה וכשראתה שמחפשים מנכ"ל, הגישה את מועמדותה. בסופו של תהליך, נבחרה לתפקיד. ג'ימי ויילס אמר על כך: "מה שתפס אותי בה היה השילוב בין הזיקה לתרבות הנגד לבין המקצועיות הרצינית שלה וגם ההומור". לפי נתונים שפרסמה קרן ויקימדיה, בתחילת דרכה השתכרה 150,000 דולר בשנה ובשנת 2011 עמד שכרה על 200,000 דולר לשנה.

כשסו גרדנר התחילה לעבוד כמנכ"ל קרן ויקימדיה העסיקה הקרן 7 עובדים והיא אף לא העסיקה רואה חשבון במשרה מלאה ופעלה ממשרד שהיה ממוקם במרכז קניות בפלורידה. כיום משרדי הקרן שוכנים בסן פרנסיסקו ועובדים בה כ-120 עובדים.

מדי חודשיים הקפידה גרדנר לנהל צ'אט עם עורכים במיזמי ויקימדיה מרחבי תבל.

באוקטובר 2009 בחר בה האתר הפינגטון פוסט כאחת מעשרת האישים המשפיעים ביותר על עולם התקשורת של השנה, בשל עבודתה בוויקימדיה.

ב-27 במרץ 2013 הודיעה גרדנר, ברשימת תפוצה להודעות בקהילת ויקימדיה, כי היא מתכוונת לפרוש מתפקידה כמנכ"לית קרן ויקימדיה לטובת תפקיד אחר, מתוך מטרה לקדם את עולם האינטרנט החופשי. היא ציינה שהחלטתה באה לאור שינויים ביחס לאינטרנט, אשר מהווים איום על המשך קיומו בצורה המוכרת לנו, והביאה כדוגמה את פעולות החקיקה הידועות כ-SOPA/PIPA. גרדנר הדגישה בהודעתה שאינה עוזבת מייד, ובתיאום עם הוועד המנהל של הקרן, תעשה זאת לאחר שיימצא לה מחליף.

ב-1 ביוני 2014 הוחלפה על ידי לילה טרטיקוב. במאי 2015 הצטרפה לפרויקט Tor כיועצת, לשם בניית תוכנית ארוכת טווח לפרויקט.

החל מספטמבר 2018 היא עומדת בראש אתר האינטרנט "The Markup", אתר ללא מטרות רווח שעוסק בהשפעתן של ענקיות הטכנולוגיה על החברה.

## קישורים חיצוניים

* 

* קארן ואלבי, Wikipedia's Librarian To The World, פאסט קומפני, 1 באפריל 2011  (פורסם גם במגזין גלובס, 14 באפריל 2011, עמ' 30–34)
* suegardner.org - הבלוג של סו גרדנר

## הערות שוליים

קטגוריה:אנשי קרן ויקימדיה
קטגוריה:נשות קרן ויקימדיה
קטגוריה:עיתונאיות קנדיות
קטגוריה:עיתונאים קנדים
קטגוריה:יועצים
קטגוריה:מנכ"לים
קטגוריה:מנכ"ליות
קטגוריה:בוגרי האוניברסיטה המטרופולינית של טורונטו
קטגוריה:קנדיות שנולדו ב-1967
קטגוריה:קנדים שנולדו ב-1967
אופני הזהב

**אופני הזהב** (בצרפתית: **Vélo d'Or**; באנגלית: **Golden Bicycle**) הוא פרס ברכיבת אופניים, המוענק מאז שנת 1992 על ידי מגזין האופניים הצרפתי, Vélo Magazine. "אופני הזהב" נחשב לרוב כפרס האישי החשוב והיוקרתי ביותר בענף האופניים. הפרס מוענק מדי שנה לרוכב האופניים שמוגדר על ידי המגזין כמי שהשיג את הביצועים הטובים ביותר במשך כל אותה שנה.

לאנס ארמסטרונג החזיק בשיא הזכיות בפרס "אופני הזהב", עם חמש זכיות אולם בשנת 2012, פרסים אלו נשללו ממנו בעקבות שימוש בסמים ממריצים. אלברטו קונטדור זכה בפרס ארבע פעמים והוא מחזיק בשיא הזכיות.

מלבד שנת 2006 כל זוכי הטור דה פראנס עד שנת 2019 הגיעו לאחד משלושת המקומות הראשונים.

## הזוכים בפרס
### גברים

### נשים

## קישורים חיצוניים
* אתר Vélo Magazine 
* מאמר על פרס "אופני הזהב"

קטגוריה:אופניים
קטגוריה:פרסי ספורט
כריש גובלין

220px|ממוזער|דגם של הכריש
**כריש הגובלין** (שם מדעי: *Mitsukurina owstoni*) הוא כריש החי במים עמוקים, המין היחיד במשפחתו. מאפיינו הבולט ביותר הוא הצורה יוצאת הדופן של ראשו. יש לו חרטום ארוך, בעל צורת כף חפירה ודמוי-מקור, הארוך בהרבה מאלה של כרישים אחרים. כמה מאפיינים יוצאי דופן אחרים הם צבע גופו, שהוא בדרך-כלל ורוד, ולסתותיו הארוכות והבולטות. כשלסתותיו נסוגות, הוא דומה לַמין כריש חול נמרי, עם אף ארוך בצורה בלתי רגילה. כריש זה ידוע בעיקר בגודל 3 עד 4 מטרים ומשקל מוערך של עד 210 ק"ג אך נמצאו פרטים באורך של מעל 6 מטרים.

כריש הגובלין מצוי במעמקי האוקיינוס, רחוק ממקום שקרני השמש יכולות להגיע בעומק של יותר מ-1000 מטר. הם מצויים בכל העולם, מאוסטרליה באוקיינוס השקט ועד מפרץ מקסיקו שבאוקיינוס האטלנטי. הם ידועים מאוד מסביב למים המקיפים את יפן, היכן שהמין התגלה לראשונה על ידי המדע המודרני.

כרישי גובלין ניזונים ממגוון רחב של אורגניזמים שחיים במים עמוקים. כמה ממזונותיהם הידועים הם דיונונים, סרטנים, ודגי מים עמוקים. מעט מאוד ידוע על היסטורית החיים של המין הזה והרגלי הרבייה שלו, מפני שמפגשים איתו הם נדירים יחסית. לא נראה שיש איום ממשי לאוכלוסייה, כך שהמין לא רשום כמין בסכנת הכחדה על ידי ארגון השימור העולמי.

## טקסונומיה
האיכתיולוג האמריקני דייוויד סטאר ג'ורדן תיאר את כריש הגובלין בגיליון משנת 1898 *של* המגזין "Proceedings of the California Academy of Sciences", והכיר בדג המוזר לא רק כמין חדש, אלא גם כסוג ומשפחה חדשים. הוא ביסס את גרסתו על זכר לא בוגר באורך 107 ס"מ שנתפס במפרץ סגאמי ליד יוקוהמה, יפן. הדגימה נרכשה על ידי רב החובל וחוקר הטבע אלן אוסטון, שנתן אותה לפרופסור קאקיצ'י מיצוקורי מאוניברסיטת טוקיו, והוא הביא אותה לג'ורדן. ג'ורדן קרא לכריש *Mitsukurina owstoni* לכבוד שני האנשים שהביאו לו את הדגימה. 

השם הנפוץ "**כריש גובלין**" הוא חידוש של שמו היפני המסורתי 天狗鮫, **טנגו** , שהוא יצור מיתולוגי יפני המתואר לעיתים קרובות עם אף ארוך ופנים אדומות. שם נוסף למין זה הוא **כריש אלפי (elfin shark)**.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי דייוויד סטאר ג'ורדן
קטגוריה:כרישי גובלין
קטגוריה:מינים יחידים במשפחתם
קטגוריה:מגה-פאונה ימית
קטגוריה:דגי סחוס יחידים בסוגם
קטגוריה:בעלי חיים שתוארו ב-1898
לוטפי מנסורי

**לוטופלה "לוטפי" מנסורי** (בפרסית: **لطفی منصوری**, באנגלית: **Lotfi Mansouri**, 15 ביוני 1929 - 30 באוגוסט 2013) היה במאי ומנהל אופרה איראני. משנת 1960 הוא ניהל להקות אופרה והתפרסם בעיקר כמנהל הכללי של להקת האופרה הקנדית ושל האופרה של סן פרנסיסקו משנת 1988 עד 2001. ב-1992 קיבל את אות ההוקרה אביר מסדר האמנויות והספרות של צרפת וביוגרפיה נכתבה עליו בשנת 1998.

מנסורי הביא לאופרה את כתוביות-העל - supertitles - כתוביות המוקרנות מעל הבמה ומאפשרות לקהל לעקוב אחרי הלברית בשעת ההצגה.

## ביוגרפיה
מנסורי נולד בטהראן, בירת איראן. הוא נשא לאישה את מרג'ורי אן תומפסון ב-18 בספטמבר 1954; לזוג יש בת, שירין מלינדה.
מנסורי למד פסיכולוגיה באוניברסיטת קליפורניה בלוס אנג'לס וקיבל תואר בשנת 1953. בהמשך שימש שם מרצה בכיר בשנים 1957 - 1960. את קריירת הבימוי שלו החל בהפקה של כך עושות כולן של מוצרט בסיטי קולג' של לוס אנג'לס ובכמה הפקות תיאטרון מוזיקליות במרימאונט קולג'. משנת 1960 עד 1966 עבד כבמאי הבית של האופרה של ציריך. בשנתו הראשונה שם ביים הפקות חדשות של "אמאל ואורחי הלילה" של מנוטי, לה טרוויאטה, דון פסקואלה ושמשון ודלילה. משנת 1966 עד 1976 עבד כבמאי ראשי באופרה של ז'נבה. במהלך תקופה זו עבד מדי פעם בבתי אופרה רבים בארצות הברית, ביניהם המטרופוליטן אופרה ולהקות רבות קטנות יותר.

בין הפקותיו הזמינות על גבי DVD "בת הגדוד" של דוניצטי (עם בוורלי סילס, 1974) ו"האפריקאית" של מאיירבר (עם שירלי ורט ופלאסידו דומינגו, 1988).

### להקת האופרה הקנדית
משנת 1971 עד שנת 1988 עבד מנסורי כמנהל כללי של להקת האופרה הקנדית בטורונטו. מנסורי שילב כתוביות-על בהצגת "אלקטרה" של ריכרד שטראוס בינואר 1983, וזה נחשב בדרך כלל לשימוש הראשון שנעשה בשיטת תרגום זו.

### האופרה של סן פרנסיסקו
בשנת 1988 התמנה מנסורי למנהל הכללי הרביעי של האופרה של סן פרנסיסקו, במקום טרנס מקיואן..

בראשותו של מנסורי הזמינה הלהקה כמה יצירות חדשות שזכו לשבחי הביקורת, בהן "מותו של קלינגהופר" מאת ג'ון אדמס (1992), "יחסים מסוכנים" של קונרד סוסה (סתיו 1994), "הרווי מילק" של סטיוארט ואלאס (1996) (הוזמנה בשיתוף עם גראנד אופרה של יוסטון והאופרה של ניו יורק), "חשמלית ושמה תשוקה" של אנדרה פרווין (סתיו 1998) ו"איש מת מהלך" של ג'ק הגי (סתיו 2000). צעד זה בנה את המוניטין של בית האופרה כאחד החדשניים ביותר בארצות הברית, ומוניטין אלה נשמרים עד היום.

לקראת סוף עונת 2001 הודיע מנסורי על פרישתו ואת מקומו תפסה פמלה רוזנברג, שבאה מן האופרה של שטוטגרט בגרמניה.

## קישורים חיצוניים
* 

## הערות שוליים

קטגוריה:מנהלי אופרה
קטגוריה:סגל אוניברסיטת קליפורניה בלוס אנג'לס
קטגוריה:מעוטרי מסדר האמנויות והספרות
קטגוריה:מהגרים מאיראן לארצות הברית
קטגוריה:איראנים שנולדו ב-1929
קטגוריה:איראנים שנפטרו ב-2013
ג'נט ג'אגן

**ג'נט רוזנברג ג'אגן** (20 באוקטובר 1920 – 28 במרץ 2009) הייתה אשת ציבור יהודיה גיאנית, פוליטיקאית ועיתונאית, ששימשה כנשיאת המדינה וכראש ממשלתה – הנשיאה ה"לבנה" הראשונה של גיאנה והאישה הראשונה שנבחרה לנשיאות בדרום אמריקה.

## ביוגרפיה
ג'אגן נולדה בשיקגו למשפחת רוזנברג, משפחה יהודית מהמעמד הבינוני. בזמן התמחותה כאחות בבית חולים בעיר, פגשה את צ'די ג'אגן, גיאני, אז סטודנט לרפואת שיניים באוניברסיטת נורת'ווסטרן ולימים איש ציבור ששימש בתפקידים ציבוריים בגיאנה, בהם נשיא המדינה.

רוזנברג וג'אגן נישאו ב-1943 ובאותה שנה עברו לגור בגיאנה, שהייתה אז תחת שלטון בריטי.

## פעילות פוליטית
ב-1950 הקימו בני הזוג ג'אגן את מפלגת העם הפרוגרסיבית (PPP). ג'אגן שימשה כמזכירת המפלגה במשך 20 השנים הבאות.

ב-1950 נבחרה ג'אגן למועצת העיר של עיר הבירה ג'ורג'טאון וב-1953 נבחרה לבית המחוקקים, שם כיהנה כסגן יו"ר הבית. למרות ניצחון מפלגתם בבחירות והקמת הממשלה, נכלאו בני הזוג ג'אגן על ידי השלטון הבריטי. בבחירות הבאות (1957) שוב נבחרה ג'אגן לפרלמנט וכיהנה בתפקידים מיניסטריאליים שונים בשנים 1957–1964.

ג'אגן ערכה את עיתון מפלגתה "מירור" בשנים 1973–1997. היא תמכה בקו מרכסיסטי נוקשה. הייתה חברת פרלמנט שכיהנה בתקופה הארוכה ביותר בהיסטוריה של גיאנה (46 שנים).

מפלגתה הייתה באופוזיציה מ-1964 עד 1992 ובשנה זו נבחר בעלה צ'די ג'אגן  לנשיא המדינה. היא שימשה כממלאת מקום שגריר מדינתה באו"ם למשך שלושה חודשים בשנת 1993. במרץ 1997, לאחר מות בעלה, נבחרה לתפקיד ראש הממשלה. ובדצמבר אותה שנה נבחרה לתפקיד נשיאת המדינה, תפקיד בו שימשה עד שפרשה מסיבות בריאותיות באוגוסט 1999.

הייתה מעורבת בפוליטיקה של מפלגתה, עד סמוך למותה ב-28 במרץ 2009.

## ראו גם
* יהדות גיאנה

## קישורים חיצוניים

* אתר משפחת ג'אגן
* 
* 
* 

## הערות שוליים

קטגוריה:אמריקאים ילידי אילינוי
קטגוריה:נשיאי גיאנה
קטגוריה:ראשי ממשלת גיאנה
קטגוריה:נשיאים יהודים
קטגוריה:ראשי ממשלה יהודים
קטגוריה:בני זוג של מנהיגי מדינות
קטגוריה:נשים בראשות ממשלה
קטגוריה:נשיאות
קטגוריה:שיקגו: אישים
קטגוריה:ילידות 1920
קטגוריה:נפטרות ב-2009
קטגוריה:נפטרים ב-2009
כדורגלן השנה באפריקה של ה-BBC

**כדורגלן השנה באפריקה של ה-BBC** הוא פרס כדורגל שנתי, המוענק על ידי תאגיד השידור הבריטי BBC לשחקן האפריקאי המצטיין של אותה שנה.

## זוכים

## ראו גם
* כדורגלן השנה באפריקה

## קישורים חיצוניים
* הפרס באתר ה-BBC

## הערות שוליים

קטגוריה:אפריקה: ספורט
אפריקה, BBC
סגנון גותי לוהב

[ממוזער|250px|החזית הדרומית של [קתדרלת בווה, דוגמה מצוינת לסגנון גותי מאוחר Flamboyant]]
**סגנון גותי לוהב**, הידוע גם כ**גותיקה לוהבת**, **סגנון הלהבות** או כ-**Flamboyant**, הוא תת-סגנון של האדריכלות הגותית שהתפתח בסוף המאה ה-14 ותחילת המאה ה-15. סגנון זה נקרא על שם צורות הלהבות של תחרת החלונות והאבן ונהפך לשם נרדף לראוותנות בעקבות עושר הפרטים והקישוטים שלו.

סגנון הלהבות הוא חלק מהאדריכלות הגותית המאוחרת (Late Gothic) ובא בעקבות הגותיקה הקורנת (Rayonnant). הסגנון היה נפוץ בצרפת, ספרד ופורטוגל. הסגנון המקביל באנגליה (מבחינת הזמן) הוא סגנון גותי ניצב (Perpendicular Gothic) ובגרמניה ה-Sondergotik. בסוף המאה ה-15 ותחילת המאה ה-16 סגנון זה התפתח לגותיקה מנואלינית בפורטוגל וגותיקה איזבלינית בספרד, בסגנונות אלה הועמק השימוש הראוותני והפזרני בקישוטים ותחרת אבן.

הסגנון מאופיין בתחרת חלונות וקישוטי אבן עשירים ומלאי פרטים בצורת להבות אש או עלים מלופפים. צריחים בסגנון זה (האופייניים גם לאדריכלות גותית מאוחרת ולתחייה הגותית) הם בעלי מרקם תחרה.

מבנים נודעים בסגנון זה הם קתדרלת בווה, כנסיית סן מקלו וחלקים מכנסיית סנט אואן ברואן, בית הרוחב של קתדרלת סנליס, חזית קתדרלת טור, קתדרלת מולן, כנסיית סנט אנה (וילנה), בזיליקת נוטרדאם דה ל'אפין וחלון הרוזטה של סנט שאפל.

## גלריה
 
קובץ:Sainte Chapelle - Rosace.jpg|חלון רוזטה בסגנון גותי לוהב, סנט שאפל
File:Senlis Cathedrale Transsept Detail.jpg|תחרת אבן בסגנון הלהבות מהמאה ה-16 בבית הרוחב הדרומי של קתדרלת סנליס
File:Evreux juin 2006 005.jpg|בית הרוחב הצפוני של קתדרלת אוורה
קובץ:Tours Cathedral Saint-Gatian.jpg|חזית קתדרלת טור בסגנון גותי לוהב עשירה בקישוטים
File:North-Spire-Chartres-Cathedral-01.jpg|הצריח המחודד הצפוני של קתדרלת שארטר, שנוסף בתחילת המאה ה-16, הוא בסגנון גותי לוהב
קובץ:Vendome03.jpg|חזית בסגנון גותי לוהב בכנסיית המנזר של ונדום, ניתן לראות את עושר הפרטים ותחרת החלונות בצורת להבות
קובץ:Rose-window_in_Graça_Church_in_Santarém.JPG|חלון רוזטה בסגנון גותי לוהב
קובץ:ND Epine 01B.jpg|בזיליקת נוטרדאם דה ל'אפין


## ראו גם
* סגנון גותי קורן (הסגנון הגותי שקדם לסגנון הלוהב)

## קישורים חיצוניים

* 

קטגוריה:אדריכלות גותית
גותי לוהב
התיאטרון הפיזי DV8

**התיאטרון הפיזי DV8** (באנגלית: **DV8 Physical Theatre** or **Dance and Video 8**) היא להקת תיאטרון מחול שנוסדה בשנת 1986 על ידי קבוצת רקדנים עצמאיים, שלטענתם הרגישו מתוסכלים ומפוקחים מהדרך והתפיסה של מרבית הריקוד הקיים. הלהקה הציגה 15 קטעי מחול שהוצגו ברחבי העולם. 5 קטעים של הלהקה נערכו לטלוויזיה וזכו בפרסים. הלהקה מציגה עבודות השוברות גבולות בין ריקוד, תיאטרון, פוליטיקה ומגדר, ומעל לכל, רעיונות ורגשות ברורים ללא יומרנות. רקדניה משלבים בריקוד שירה, אתלטיות גבוהה, אקרובטיקה, מגע חזק ואלתור.

הלהקה נוהלה על ידי לויד ניוסון ופעלה בלונדון. באפריל 2022 הודיע לויד ניוסון על פרישתו באמצעות דף האינטרנט של הלהקה שרשמית חדלה להופיע.

להקת DV8 הופיעה ב-28 מדינות ברחבי העולם, וזכתה ב-55 פרסים לאומיים ובינלאומיים.

## עבודות
*2012 "?Can We Talk About This"
*2008 "To Be Straight With You"
*2005 "Just For Show"
*2003 והוסרט ב-2004 "The Cost of Living"
*1999 "The Happiest Day of My Life"
*1995 והוסרט אותה שנה "Enter Achilles"
*1992 והוסרט אותה שנה "Strange Fish"
*1988 והוסרט 1989 "Dead Dreams of Monochrome Men"
*1987 "My Body, Your Body"
*1986 הוסרט אותה שנה "My Sex, Our Dance"

## קישורים חיצוניים
* 
* DV8 אתר הבית
* 

קטגוריה:לונדון: תרבות
קטגוריה:תיאטרון מחול
קטגוריה:הרכבי מחול
שער העיר

[שמאל|ממוזער|250px|הולשטנטור ב[ליבק]]
[שמאל|ממוזער|250px|"באב אל-ימן" (שער תימן) בן אלף השנה, ב[צנעא]]
**שער העיר** הוא שער מבוצר בחומת עיר, אשר שימש, עד תחילתה של העת החדשה, כפתח הכניסה המוגן אליה. מבנה השער בוצר בדרך כלל במגדלי שמירה, שערים או שערים מתרוממים, והתאפיין פעמים רבות באלמנטים הגנתיים נוספים, כמו פיתולים ופניות וגשרים מתרוממים.

עד סוף המאה ה-18 היה לשער העיר תפקיד צבאי והגנתי בלבד, ובימי שלום הוא שימש כאמצעי לבקר ולשלוט בזרימת בני אדם וסחורה אל העיר וממנה. החל בתחילת המאה ה-19 החלו מוקמים שערים ללא מטרה צבאית, ואלה שימשו כעמדה לאיסוף מכסים או שהיו מבנים ייצוגיים בלבד. לשער העיר נודעה חשיבות בחיי היום-יום בעיר, והוא שימש פעמים רבות כמקום כינוס לפעילות מסחרית, פוליטית או משפטית. בין היתר נמסרו במקום הודעות והוקראו טקסטים שונים, ונערכו משפטים והוצאות להורג.

כיום נודעת לשער העיר בערים רבות חשיבות ייצוגית ותיירותית, וחלקם הפכו לסמל הערים בהן הם ניצבים.

## שער העיר במקרא

**האזכור הראשון**: המלאכים שפוגשים את לוט, בשער העיר, בסוף האפיזודה המקראית הזאת נחרבות סדום ועמורה תחת אש וגופרית. (בראשית, י"ט)

**הכרזה ומשא ומתן**: עפרון החיתי מכריז בשער העיר על מכירת מערת המכפלה והאישור לאברהם לקבור שם את מתיו. באותה הזדמנות, בשער העיר ונוכח היושבים בו, מתמקח אברהם על התמורה הכספית – ארבע מאות שקל כסף עובר לסוחר"...(בראשית, כ"ג)

**המלך משכנע את נתיניו**: חמור, מלך שכם, ובנו מדברים בשער העיר על לב תושבי שכם ומשכנעים אותם להימול על מנת שיוכלו לשאת את בנות ישראל (בראשית, ל”ד)...אחרית הסיפור בברכת יעקב לשמעון ולוי: “בסודם אל תבוא נפשי...” (בראשית, מ"ט)

**"מי לה' אלי "**: הקריאה המוכרת כל כך מפיו של מתתיהו של חנוכה, נזעקה, בשער המחנה על ידי משה שיורד מהר סיני ופוגש את חטא העגל (שמות, ל"ב) – מכאן יוצא מסע הרג של 3,000 בני ישראל...

**שער המשפט ושער ההוצאה להורג**: בן סורר ומורה יובא לפני זקני העיר ותושבי העיר ירגמו אותו (דברים, כ"א). פה גם מעביר אבשלום, בן דוד, את לב העם אליו על ידי "עשיית צדק" פופוליסטית (?) (שמואל ב, ט"ו)

**שער העיר נסגר בלילה:** כך אנו למדים מסיפור רחב והמרגלים (יהושע, ב)

**יראו ויראו, יזכרו ולא ישכחו**: בשער העי, לעת ערב, זורקים בני ישראל את גופתו של מלך העי לאחר שהורידוה מעץ התלייה ופה מקימים לו גל אבנים. (יהושע, כ"ט), יהוא מניח את ראשי שבעים בני אחאב בדודים בשער העיר (מלכים ב, י)

**מארב\חיסול ממוקד**: הפלשתים, שרוצים להרוג את שמשון הישראלי, אורבים לו בשער העיר (שופטים, ט"ז)

**לשער יש נפח משלו**: שאול פוגש את שמואל, טרם הכתרתו למלך, “בתוך השער" (שמואל א, ט), "בתוך השער" גם הורג יואב את אבנר בן נר – נקמה...(שמואל ב, ג)

**פה הממתינים לאישור כניסה**: דוד בורח משאול לאכיש הפלישתי וממתין לאישור כניסה ליד השער (שמואל א, כ"א)

**ניחום אבלים**: דוד אבל על מות אבשלום והעם בא לנחמו בשער העיר (שמואל ב, י"ט)

**מים לדוד המלך**: דוד מאתגר את לוחמיו – מבקש מים מהבאר ליד השער (שמואל ב, כ"ג), את המים הוא לא שותה אלא נוסך אותם על המזבח.

**שער חליפין**: פה נקבעו ערכי הסחורות – "סאת סולת בשקל" בשער שומרון (מלכים ב, ז)

**מצורעים מחוץ לשער** – בתוך השער יהרגו אותם, מחוץ לשער הם תלויים בחסדי אנשים (מלכים ב, ז)

**השער כמגדיר את הקהילה**: " ויוֹם הַשְּׁבִיעִי שַׁבָּת לַ-ה' אֱלֹהֶיךָ, לֹא תַעֲשֶׂה כָל מְלָאכָה אַתָּה וּבִנְךָ וּבִתֶּךָ, עַבְדְּךָ וַאֲמָתְךָ וּבְהֶמְתֶּךָ, וְגֵרְךָ, אֲשֶׁר בִּשְׁעָרֶיךָ" (שמות, כ)

## ראו גם
* שערי ירושלים

## קישורים חיצוניים

קטגוריה:אמצעי ביצור
קטגוריה:אלמנטים אדריכליים
עיר
איב שארל זרקא

**איב שארל זרקא** (בצרפתית - **Yves Charles Zarka**; נולד ב-14 במרץ 1950) הוא פרופסור למדע המדינה באוניברסיטת סורבון בפריז.

## ביוגרפיה

זרקא נולד בתוניסיה. משמש כפרופסור למדע המדינה בסורבון, וכן כמנהל מחקר ב"Centre National de la Recherche Scientifique" (בראשי תיבות - CNRS, המרכז הלאומי למחקר מדעי, אחד ממכוני המחקר החשובים באירופה). בשנים האחרונות התמחה במתן סמינרים על מדע המדינה, בהם הוא מתמקד בהוגי המודרניות כהובס, רוסו וטוקוויל. זרקא הוא עורכו ומייסדו של כתב העת הצרפתי למדע המדינה "Cités". לאחרונה עוסק זרקא במחקר בשאלות הנוגעות לסובלנות, במיוחד בהתייחס למצב הנוכחי בצרפת. זרקא לימד במספר אוניברסיטאות, ביניהן האוניברסיטה בנאפולי, האוניברסיטה העברית ואוניברסיטת תל אביב, וכן במרכזים אקדמיים בקנדה, בארצות הברית ובברזיל.

בשנת 1999 קיבל את מדליית הארד של ה-CNRS, על מחקר שעסק בהגותו של הובס.

במספר הזדמנויות הביע זרקא עניין בנעשה בישראל ואף כתב ביחד עם אחרים, ביניהם שלמה בן עמי, ספר בשם "?Quel avenir pour Israël" (מהו עתידה של ישראל?), ויצא כנגד הניסיונות ליזום חרם אקדמי על ישראל. 

בשנת 2009 יצא בעברית, בהוצאת מכון שלם, ספרו "פרט נאצי בהגותו של שמיט", הבוחן את היחס המודרני להגותו של קרל שמיט וטוען כי הנאציזם הוא חלק מהותי מהגותו.

## קישורים חיצוניים

* 

קטגוריה:מדענים צרפתים
קטגוריה:פילוסופים צרפתים
קטגוריה:צרפתים שנולדו ב-1950
שיין גולד

**שיין אליזבת גולד** (באנגלית: **Shane Elizabeth Gould**; נולדה ב-23 בנובמבר 1956). היא שחיינית עבר אוסטרלית. אלופה אולימפית בעלת 5 מדליות אישיות, 3 מהן זהב מאולימפיאדת מינכן (1972) ושיאנית עולם. הייתה לאישה הראשונה והיחידה בהיסטוריה, שהחזיקה בשיאי העולם בסגנון החתירה בכל המרחקים, מ-100 מטר ועד ל-1500 מטר, בהיותה בת 15 ושלושה שבועות בלבד, בדצמבר 1971, גולד הייתה לאישה הראשונה בהיסטוריה שיורדת מגבול 17 דקות ב-1500 מטר חופשי כשקבעה 16:56.9 דקות. 

גולד קיבלה את עיטור מסדר האימפריה הבריטית (MBE).

## ביוגרפיה
שיין גולד נולדה בסידני, אוסטרליה (ביום הראשון של התחרויות במשחקים האולימפיים שנערכו במלבורן ארץ הולדתה). בגיל 18 חודשים עברה גולד עם משפחתה לפיג'י. בהיותה בת 6 החלה להשתתף בתחרויות שחייה. היא התאמנה אצל המאמנים פורבס ואורסולה קרליל והעוזר שלהם טום גרין.

גולד שברה את השיא העולמי הראשון שלה ב-30 באפריל 1971 ב-100 מטר חופשי בתוצאה של 58.9 שניות ולמחרת היום שיפרה גם את השיא העולמי ב-200 מטר חופשי בתוצאה של 2:06.5 דקות.

### אולימפיאדת השיא
באולימפיאדת מינכן (1972) זכתה גולד ב-5 מדליות אישיות, 3 מזהב תוך כדי שהיא שוברת את שיאי העולם בשלושת המישחים שבהם ניצחה. ב-200 מטר חופשי (2:03.56 דקות) ב-400 מטר חופשי (4:19.04 דקות) וב-200 מטר מעורב אישי (2:23.07 דקות). היא זכתה במדליית כסף במשחה ל-800 מטר חופשי (8:56.39 דקות) אחרי קינה רותהמר מארצות הברית שקבעה שיא עולם חדש (8:53.68 דקות) ובמדליית ארד במשחה ל-100 מטר חופשי (59.06 שניות) אחרי האמריקאיות סנדי נילסון (58.59 שניות) ושירלי בבשוף (59.02 שניות). בנוסף היא שחתה במשחה שליחות 4x100 מטר חופשי וסיימה עם חברותיה במקום השמיני. 

לאחר המשחקים האולימפיים פרשה גולד בגיל 16 משחייה תחרותית. למרות זאת, נותרה אגדת שחייה.

גולד זכתה להיות אחת משמונת הספורטאים והספורטאיות האוסטרלים שהובילו את הדגל האולימפי באצטדיון באולימפיאדת סידני (2000).

נכון ל-2009, היא מחלקת את זמנה בין טסמניה וסידני ומשתתפת בתחרויות שחייה למאסטרס.

## השגים
*בסך הכל שברה גולד 11 פעמים את השיא העולמי, ב-6 משחים שונים וזכתה ב-14 תוארי אליפות אוסטרלים.
*גולד זכתה בתואר שחיינית השנה בעולם ב-1971 וב-1972. 
*בשנת 1972 נבחרה לאשת השנה של אוסטרליה .
*בשנת 1977 זכתה גולד להכלל בהיכל התהילה הבינלאומי של השחייה.https://web.archive.org/web/20081204110627/http://www.ishof.org/Honorees/77/77sgould.html
*בשנת 2000 זכתה במדליית הספורט האוסטרלית .

## ראו גם

* התפתחות שיא העולם במשחה ל-100 מטר חופשי
* התפתחות שיא העולם במשחה ל-200 מטר חופשי
* התפתחות שיא העולם במשחה ל-400 מטר חופשי
* התפתחות שיא העולם במשחה ל-800 מטר חופשי
* התפתחות שיא העולם במשחה ל-1500 מטר חופשי
*התפתחות שיא העולם במשחה ל-200 מטר מעורב אישי (ויקיפדיה האנגלית)

## קישורים חיצוניים
* 

* 
* שיין גולד באתר ESPN

## הערות שוליים

קטגוריה:שחייניות מעורב אישי
קטגוריה:זוכי פרס איש השנה של אוסטרליה
קטגוריה:חברים במסדר האימפריה הבריטית
קטגוריה:זוכי מדליית הספורט האוסטרלית
קטגוריה:שחייניות באולימפיאדת מינכן (1972)
קטגוריה:אלופות אולימפיות אוסטרליות: שחייה
קטגוריה:שיאניות עולם אוסטרליות: שחייה
קטגוריה:ילידות 1956
קטגוריה:שחייניות חופשי אוסטרליות
קטגוריה:זוכות מדליית ארד אולימפית אוסטרליות: שחייה
קטגוריה:זוכות מדליית כסף אולימפית אוסטרליות: שחייה
קטגוריה:אוסטרלים שנולדו ב-1956
קטגוריה:נשים ראשונות בספורט
מחוזות לוב

שמאל|ממוזער|250px|מפת חבלי לוב
שמאל|ממוזער|250px|מפת מחוזות לוב
מבחינה מנהלית **[[לוב]]** מחולקת ל-22 מחוזות (שעביאת). מחוזות מחולקים לנפות. חלוקה זו נכנסה לתוקף בשנת 2007.

## היסטוריה
תחת שלטון האימפריה העות'מאנית לוב חולקה ל-3 חבלי ארץ - טריפוליטניה, קירנאיקה ופזאן. לאחר המלחמה האיטלקית-עות'מאנית, חבלי הארץ אוחדו תחת מסגרת פוליטית אחת, שחולקו מחדש באופן שונה. לאחר שהכוחות הבריטים והצרפתים כבשו את לוב מידי האיטלקים במערכה בצפון אפריקה בשנת 1943, החלוקה המקורית ל-3 חבלי ארץ הוחזרה ונשמרה גם לאחר הכרזת העצמאות של לוב ב-1951. לאורך השנים נעשו שינויים באופן החלוקה למחוזות כאשר ב-1983 מספר היחידות השלטוניות השונות עלה לשיא של 46 מחוזות.

## קישורים חיצוניים

* נתוני אוכלוסייה, 2020

קטגוריה:לוב: חלוקה מנהלית
מחוזות אוזבקיסטן

מבחינה מנהלית אוזבקיסטן מחולקת ל-12 מחוזות (viloyat), רפובליקה אוטונומית (respublika) ועיר הבירה (shahar). המחוזות מחולקים ל-169 נפות.

## מובלעות
באוזבקיסטן יש 4 מובלעות, שנמצאות בקירגיזסטן בעמק פרגנה בנקודת המפגש בין קירגיזסטן אוזבקיסטן וטג'יקיסטן. אחת מהן היא סוך, בשטח של 183.4 קילומטר רבוע ועם אוכלוסייה של 86,094 איש, שרובם טג'יקים (כ-99%). המובלעת השנייה היא שוהימרדון, בשטח קטן יותר, 90 קילומטר רבוע ו-10,100 איש, אבל פה, 91% מהתושבים אוזבקים, והשאר טג'יקים. מובלעת נוספת היא צ'ון קארה, מקום קטן מאוד בשטח 3 קילומטר רבוע, וג'אני אייל, עוד מובלעת קטנה באותו גודל בין סוך והגבול עם אוזבקיסטן.

באוזבקיסטן יש מובלעת טג'יקית, שהיא סרוואן, שהיא בעצם רצועה דקה וארוכה של יבשה באורך 15 קילומטר, וברוחב של קילומטר אחד בלבד. יבשה זו משתרעת ממש ליד הגבול עם טג'יקיסטן מצפון

## קישורים חיצוניים

## הערות שוליים

*
קטגוריה:רמת החלוקה המנהלית הראשונה לפי מדינה
דמטריוס הראשון

**דמטריוס הראשון** (ביוונית עתיקה: **Δημήτριος**; מכונה גם **סוטר** ("המושיע"); ביוונית: **Σωτήρ**; 198 לפנה"ס – 150 לפנה"ס) היה מלך הממלכה הסלאוקית בין 162 לפנה"ס ל-150 לפנה"ס.

## ביוגרפיה
דמטריוס נולד לסלאוקוס הרביעי. בצעירותו שימש כבן ערובה ברומא כאשר נשלח לשם במצוות אביו על מנת להבטיח את קיום הסכם אפאמיאה על ידי הצד הסלאוקי.
אחרי הירצחו של סלאוקוס הרביעי בשנת 175 לפנה"ס, ניצל אחיו אנטיוכוס הרביעי את שהותו של אחיינו דמטריוס ברומא, והשתלט על כס הממלכה. לאחר מות אנטיוכוס הרביעי ב-163 לפנה"ס, דמטריוס, בתור היורש החוקי, הפציר בפני הסנאט הרומי שיחזיר לו את כס השלטון הסלאוקי, אך הסנאט העדיף את אנטיוכוס החמישי, שהיה ילד, על פניו. דמטריוס הצליח לשכנע את הסקיפיונים ואת בני בריתם שהוא ימלא את התפקיד טוב יותר מאשר ליסיאס, העוצר בזמנו של אנטיוכוס החמישי. בזכות התמיכה הסקיפיונית הצליח דמטריוס להימלט מרומא, ובשנת 162 לפנה"ס תפס את השלטון, והוציא להורג את אנטיוכוס החמישי וליסיאס.

בזמן שלטונו התנהלו שתי מרידות גדולות נגד הממלכה הסלאוקית: האחת בארץ ישראל והשנייה באזור בבל. החשובה מהשתיים התרחשה באזור בבל, בלב האימפריה הסלאוקית. שם אציל בשם טימארכוס, שהיה סטרפ (מושל) בבל בזמן שלטונו של אנטיוכוס הרביעי חש שהממלכה נמצאת בקשיים והרים את נס המרד. הוא הצליח להמריד את האוכלוסייה נגד השלטון המרכזי ואף כרת ברית עם רומא שהכירה בו בתור השליט הלגיטימי באזור שהצליח להמריד. בנוסף כרת טימארכוס ברית עם הארמנים והציב איום מיידי על שלמות הממלכה הסלאוקית.

דמטריוס גישש אצל אריארתס מלך קפדוקיה לעזרה נגד טימארכוס ואף ביקש להינשא לבתו, אך הצעתו נדחתה. דמטריוס נקם באריארתס על ידי מימון נדיב לטוען לכתר קפדוקיה וסייע לו לתפוס את השלטון. למרות הסירוב הקפדוקי הצליח דמטריוס להביס את טימארכוס ולדכא את המרד. אחרי הדברת מרד טימארכוס, קיבל מתושבי בבל את הכינוי "סוטר" ("מושיע").

דמטריוס ידוע בהיסטוריה היהודית כאחד האויבים העיקשים של החשמונאים. אחרי הדברת מרד טימארכוס בשנת 162 לפנה"ס שלח את אחד הגנרלים הבכירים שלו, בקכידס לשתי פלישות נגד המכבים. במסע השני שנערך בשנת 160 לפנה"ס, אחרי שמרד טימארכוס דוכא, נתן לבקכידס צבא גדול שכלל 20,000 רגלים ו-2,000 פרשים שניצח את הצבא החשמונאי בקרב אלעשה, הקרב בו נהרג יהודה המכבי. קרב זה השיב לסלאוקים שליטה זמנית ביהודה, אף כי המרד התחדש זמן קצר אחר כך. לאחר שבאקכידס הובס ועזב את יהודה בשנת 157 לפנה"ס, לא שב דמטריוס לשלוח צבא נגד המורדים. מאוחר יותר אף ניסה להתקרב אליהם וכרת ברית קצרת ימים עם יונתן הוופסי, אחיו של יהודה, כדי שיסייע לו לשמור על מלכותו נגד הטוענים לכתר.

תחבולותיו של דמטריוס, שעיקרן רציחת מתחרים והמלכת מלכים, לא סייעו לו בסופו של דבר. גם הוא נפל קורבן לקנוניה פוליטית שיזמו תומכיו של אלכסנדר באלאס ונרצח. בעקבות רציחתו עלה אלכסנדר באלאס לשלטון בממלכה הסלאוקית. עם זאת בהמשך שני בניו ימשיכו למלוך בשתיי שושלות נפרדות הטענות לכתר עד נפילת הממלכה לידי הרומאים, ובאשר לשושלת של אלכסנדר באבלס זאת תסתיים בימי אנטיוכוס השמיני במותו של אלכסנדר זבינס.

## קישורים חיצוניים

* 

קטגוריה:בית סלאוקוס
קטגוריה:מרד החשמונאים: אישים
קטגוריה:אישים שחיו במאה ה-2 לפנה"ס
BLOB

במסדי נתונים, **BLOB** (קיצור של **Binary Large OBject** ובתרגום מילולי לעברית: **עצם בינארי גדול**), הוא טיפוס נתונים המייצג רצף ארוך של מידע בינארי המאוחסן במסד נתונים כיישות אחת. BLOB מייצג בדרך כלל קובץ תמונה, קובץ שמע או כל אלמנט מולטימדיה אחר שנשמר במסד הנתונים. לעיתים ה-BLOB מהווה קובץ הרצה בשפת מכונה שניתן לשלוף מהמסד ולהריץ אותו. לא כל מסדי הנתונים תומכים בשמירה של קובצי BLOB.

במונח BLOB נעשה לראשונה שימוש במסד הנתונים Informix, ובראשיתו בכלל שימש לתיאור העברת מידע בנפחים גדולים ממסד אחד לאחר בלי שימוש במסננים או בתיקון שגיאות בדרך. באמצעות העברה כזו ניתן היה להאיץ את תהליך ההעברה. המונח אף שימש בפועל בשפה האנגלית לתיאור העברות מאסיביות מסוג זה.

השימוש בו במסדי נתונים התאפשר רק מרגע שמקום אחסון היה למשאב נגיש וזול, בעיקר במהלך שנות ה-90 ועם השקתו של מסד הנתונים DB2 של IBM.

קטגוריה:מסדי נתונים
קטגוריה:מבני נתונים
קטגוריה:ערכים שבהם תבנית בריטניקה אינה מתאימה
אליגודרז

**אלי-גודָרזְ** (בפרסית: **الیگودرز**) היא עיר במחוז לורסתאן במערב איראן. בין אליגודרז לטהראן מפרידים 503 ק"מ, והיא ממוקמת באזור תערובת מישורי והררי, תערובת שתורמת לאקלים מתון.
## גאוגרפיה
הרי האושתוראנקו ונהר אליגודרז חוצים את העיר וממוקמים בסביבתה. מקור העיר ושורשיה לא ידועים אם כי ידוע שבתחילה נקראה אל-אֶ-גודארז (בפרסית: שבט גודרז. שבט של גיבור עם מקומי מהספר שאה נאמה). בעבר מנזריה שימשו כמרכז אימונים רוחניים בשביל הדרווישים וקיזאבאשים.
באזור ההרים והגבעות של אליגודרז נימצאו עצמים עתיקים כמו לבנת חרס במתקופת המאה ה-13 לספירה.
אלי גודרז ידועה בין היתר באתריה ההיסטוריים והטבעיים כמו:
* ab sefid -מים לבנים
* יערות אליגודרז
* הר מאנְדישְ
* מערות תָמַאנדָרֶ ובֶקסאנאויד
* מבצר סאילֶה
* גבעת מָסיסילאן העתיקה

בעבר הייתה בעיר קהילה יהודית שכעת לא נישאר ממנה אף לא אדם אחד לאחר שחבריה התאסלמו או ברחו לערים הגדולות. במהלך המהפכה ברחה רוב הקהילה לארצות ולישראל.

## קישורים חיצוניים

* 

קטגוריה:איראן: ערים
קטגוריה:לורסתאן
אמירויות איחוד האמירויות הערביות

מבחינה מנהלית איחוד האמירויות הערביות כולל 7 אמירויות. חלק מהאמירויות מחולקות לנפות.

שמאל|275px|ממוזער|מפת איחוד האמירויות הערביות

## קישורים חיצוניים

*
קטגוריה:איחוד האמירויות הערביות: חלוקה מנהלית
איחוד האמירויות הערביות
איחוד האמירויות הערביות
ג'ק דבנפורט

**ג'ק דבנפורט** (באנגלית: **Jack Davenport**; נולד ב-1 במרץ 1973 בסאפוק) הוא שחקן אנגלי, המוכר בשל תפקידיו בסדרות הטלוויזיה "החיים האלה", "זיווגים", "סווינגטאון", "הבזק לעתיד" וסמאש, ובסדרת סרטי "שודדי הקאריביים".

## חייו
דבנפורט, בנם של השחקנים נייג'ל דבנפורט ומריה אייטקן, גדל בתחילה באיביזה. לאחר גירושי הוריו, כשהיה בן 7, נשלח לפנימייה באוקספורד. הוא כלל לא התכוון לעסוק במשחק, אך לאחר שנת לימודיו הראשונה בצ'לטנהאם קולג' שבצ'לטנהאם, לקח קורס דרמה, ובמאי שהתרשם מכישוריו הציע לו לעבוד איתו בתיאטרון הלאומי הוולשי, וכך עשה. עם זאת, עדיין לא ראה בכך ייעוד, והוא החל ללמוד קולנוע וספרות אנגלית באוניברסיטת מזרח אנגליה בנוריץ', במטרה להשתלב בתחום הקולנוע.

לאחר סיום לימודיו פנה בעצת אמו לג'ון קליז, במטרה להשתלב בצוות ההפקה של סרט הקולנוע "חיות רעות", בו עתידה הייתה לשחק. קליז העביר את מכתבו דווקא למלהקי הסרט, וכך קיבל גם דבנפורט תפקיד קטן בסרט. לאחר מכן, מצא לעצמו סוכן, ולוהק לגלם את תפקידו של מיילס סטיוארט בסדרת הדרמה "החיים האלה" בהפקת ה-BBC, ששודרה בשנים 1997-1996.

בהמשך גילם דבנפורט תפקידים רבים נוספים בקולנוע, הבולטים שבהם סרטי הקולנוע "הכישרון של מר ריפלי" (1999), בו גילם את דמותו של פיטר סמית'-קינגסלי, סרט הטלוויזיה "המסתורין של וייוורן" בכיכובה של נעמי ווטס, וסדרת סרטי "שודדי הקאריביים" (בין 2003 ל-2007), בה גילם את דמותו של ג'יימס נורינגטון. בטלוויזיה בלט בקומדיה "זיווגים" (2000–2004), בה גילם את דמותו של סטיב, שנחשב לדמות הנורמלית, השפויה והרציונלית מבין הגברים בסדרה ובסדרת הדרמה האמריקנית בהפקת ה-CBS "סווינגטאון" (2008), בה גילם את דמותו של ברוס מילר.

בשנת 2009 השתתף בסדרת המדע הבדיוני "הבזק לעתיד" כשהוא מגלם את לויד סימקו.

בשנת 2011, השתתף בקליפ לשיר Called Out in the Dark, של להקת הרוק אלטרנטיבי, Snow Patrol.

בשנת 2012 החל להשתתף בסדרה "סמאש", המשודרת ברשת NBC.

בשנת 2017 שיחק בקומדיה הרומנטית "החתונה" לצידם של גלן קלוז וג'ון מלקוביץ'. באותה שנה שיחק בתפקיד של פיטר קינג בסדרת טלוויזיה הקומית "מפורסם כמו לבן" של רשת Showtime שבוטלה לאחר עונה אחת.

בשנת 2019 שיחק בסדרה "למה נשים רוצחות" ברשת CBS, לצידן של לוסי לו וג'יניפר גודווין. שיחק גם בסדרה "תוכנית הבוקר" ברשת אפל TV פלוס. 

בשנת 2022 החל לככב בסדרת הטלוויזיה הקומית "10 אחוז" מבית פריים וידאו.  

בשנת 2023 שיחק בדמותו של ניילס האדלי בעונה השנייה של סדרת הפשע-אמיתי "ד"ר מוות" ששודרה בשירות הסטרימינג של Peacock. 

## חיים אישיים
דבנפורט נשוי לשחקנית הסקוטית מישל גומז. בתחילת 2010 נולד בנם הבכור, הארי.

בנוסף למשחק, עוסק דבנפורט מעת לעת גם בקריינות של תוכניות טלוויזיה ופרסומות.

## קישורים חיצוניים

* 

## הערות שוליים

קטגוריה:בוגרי אוניברסיטת מזרח אנגליה
קטגוריה:שחקני קולנוע וטלוויזיה אנגלים
קטגוריה:זוכי פרס בחירת הנוער
קטגוריה:אנגלים שנולדו ב-1973
כנסיית בויאנה

**כנסיית בויאנה** (בולגרית **Боянска църква**) היא כנסייה השוכנת ברובע בויאנה שבדרום-מערב סופיה, בירת בולגריה. היא מורכבת משלושה חלקים שנבנו בסוף המאה ה-10, במאה ה-13 ובמאה ה-19. הכנסייה מעוטרת בפרסקאות עשירים במספר שכבות, הנחשבים לאחד הריכוזים השמורים והשלמים של אומנות מזרח אירופית ימי ביניימית. הכנסייה הוכרזה כאתר מורשת עולמית בשנת 1979.

## המבנה
הכנסייה קטנה למדי - אורכה כ-19 מטר ורוחבה המרבי הוא תשעה מטרים. חלקה המוקדם ביותר שוכן בצידו המזרחי של המבנה והוא הוקם בסוף המאה ה-10 ובתחילת המאה ה-11. צורתו כשל צלב ולו אפסיס בודד בצידו המזרחי. חלקה השני של הכנסייה הוקם במאה ה-13 ממערב לראשון, על ידי קלויאן, צאר האימפריה הבולגרית השנייה, ובו שתי קומות. קומת הקרקע משמשת כקבר משפחתי ומעליה קמרון חבית. בקיר הדרומי והצפוני קבועים שני ארקוסוליה (Arcosolium). מעל לקומה זו שוכנת קומה שנייה ובה קפלה הדומה בצורתה ובממדיה למבנה המזרחי. אל הקפלה מוליך גרם מדרגות חיצוני. החלק השלישי של המבנה הוקם במחצית המאה ה-19 מכספי תרומות של תושבי בויאנה. שלושת חלקי המבנה מחוברים זה לזה, והכניסה אליו היא באמצעות פתח בקיר המזרחי של החלק החדש ביותר. שני המבנים המוקדמים מעוטרים מבחוץ בעיטורי קרמיקה.

## הפרסקאות
בכנסייה 89 תמונות שבהן יותר מ-240 דמויות. שכבת הציורים המוקדמת ביותר נמצאת במבנה המוקדם של הכנסייה ומתוארכת למאה ה-11 ולמאה ה-12. רק חלקים מציורים אלה שרדו. 

השכבה השנייה היא המקיפה והמפורסמת ביותר, והיא צוירה בשנת 1259 על ידי צייר בשם וסילי ששמו התגלה רק בשנת 2008 בעת עבודות שימור במבנה. פרסקאות אלה צוירו במבנה המרכזי של הכנסייה ועל גבי הפרסקאות הקודמות במבנה העתיק ביותר. בכיפת המבנה העתיק מתואר ישו המלך ומתחתיו נראים ארבעת המבשרים בחברת מלאכים. על קשתות המבנה מתוארות, בין היתר, סצנות מהפסיון, הבתולה מוקפת מלאכים וארבעה מאבות הכנסייה. במבנה האמצעי של הכנסייה מתוארים חייו של ניקולאוס הקדוש ב-18 תמונות. סצנות אלה מבוססות על אלמנטים מחיי היום-יום בבולגריה במאה ה-13. עוד מתוארים במבנה דמויותיהם של הקיסר קלויאן ואשתו דסיסלאבה, ושל הצאר קונסטנטין הראשון ואשתו אירינה. 

בכנסייה מספר פרסקאות נוספים מהמאות ה-14, ה-16, ה-17 ומשנת 1882. הפרסקאות שוחזרו ונוקו במספר הזדמנויות במהלך המאה ה-20 ובעשור הראשון של המאה ה-21. בשיפוץ האחרון שנערך בין שנת 2006 ל-2008 בעלות של כ-200,000 אירו, הותקנו מערכת מיזוג ומערכת תאורה שאיננה פולטת חום. השהות במבנה הוגבלה ל-15 דקות לכל מבקר. 


Konstantin i Irina.jpg|הצאר קונסטנטין הראשון והצארינה אירינה
Boyana IS XS 11.JPG|ישו
Kalojan desislava.jpg|הצאר קלויאן ואשתו דסיסלאבה
Boyana Angel.jpg|דמות אחד המלאכים


[שמאל|ממוזער|250px|ה[אפסיס בצד המזרחי של הכנסייה]]

## קישורים חיצוניים

* 
* תמונות האתר
* סיור וירטואלי

## הערות שוליים

קטגוריה:בולגריה: אתרי מורשת עולמית
קטגוריה:אירופה: כנסיות
קטגוריה:סופיה: מבני דת
קטגוריה:בולגריה: מוזיאונים
קאתלין נורד

**קאתלין נורד** (בגרמנית: **Kathleen Nord**; 26 בדצמבר 1965 - 24 בפברואר 2022) הייתה שחיינית ממזרח גרמניה. אלופה אולימפית ואלופת עולם. התמחתה בסגנון פרפר וסגנון מעורב אישי.

## ביוגרפיה
קאתלין נורד נולדה במגדבורג, סקסוניה-אנהלט שבגרמניה. נורד החלה לשחות בגיל 6. בגיל 9 היא אובחנה ככישרון ספורטיבי בשחייה על ידי משרד הספורט של מזרח גרמניה ונשלחה לפנימיה, שם התאמנה.

באליפות העולם בשחייה שנערכה בגואיאקיל, אקוודור בשנת 1982, בתחרות הבינלאומית הראשונה שלה זכתה נורד במדליית כסף במשחה ל-400 מטר מעורב אישי בתוצאה של 4:43.51 דקות אחרי בת ארצה פטרה שניידר שקבעה שיא עולם חדש בתוצאה של 4:36.10 דקות ולפני שיאנית העולם הקודמת טרייסי קולקינס מארצות הברית (4:44.64 דקות).

### אלופת אירופה
באליפות אירופה בשחייה שנערכה ברומא, איטליה 1983 זכתה נורד במדליית זהב במשחה ל-400 מטר מעורב אישי בתוצאה של 4:39.95 דקות ובמדליית כסף במשחה ל-200 מטר מעורב אישי בתוצאה של 2:15.55 דקות.

נורד נכללה בנבחרת השחייה האולימפית של ארצה לאולימפיאדת לוס אנג'לס (1984). היא הייתה מוכנה היטב גופנית ומנטלית למשחקים, אך בשל החרם הסובייטי היא לא השתתפה בהם.

באליפות אירופה בשחייה שנערכה בסופיה, בולגריה בשנת 1985 זכתה נורד בשתי מדליות זהב במשחה ל-200 מטר מעורב אישי בתוצאה של 2:16.07 דקות ו-400 מטר מעורב אישי בתוצאה של 4:47.08 דקות.

### אלופת העולם
באליפות העולם בשחייה שנערכה במדריד, ספרד בשנת 1986 זכתה נורד בשתי מדליות, אחת מזהב ב-400 מטר מעורב אישי בתוצאה של 4:43.75 דקות ובמדליית ארד ב-200 מטר מעורב אישי בתוצאה של 2:16.05 דרות אחרי בת ארצה קריסטין אוטו (2:15.56 דקות) וילנה דנדברובה מברית המועצות (2:15.84 דקות).

באליפות אירופה בשחייה שנערכה בשטרסבורג, צרפת בשנת 1987 זכתה נורד במדליית זהב במשחה ל-200 מטר פרפר בתוצאה של 2:08.85 דקות ובמדליית ארד במשחה ל-400 מטר מעורב אישי בתוצאה של 4:44.09 דקות.

### אלופה אולימפית
באולימפיאדת סיאול (1988) זכתה נורד במדליית זהב במשחה ל-200 מטר פרפר בתוצאה של 2:09.51 לפני בת ארצה בריטה וויגאנג (2:09.91) והשיאנית העולמית מארצות הברית מרי טי מאהר (2:10.80 דקות). בנוסף סיימה נורד במקום החמישי במשחה ל-400 מטר מעורב אישי בתוצאה של 4:41.64 דקות, ראשונה סיימה ג'נט אוונס מארצות הברית (4:37.76 דקות).

באליפות אירופה בשחייה שנערכה בבון, גרמניה בשנת 1989 זכתה נורד במדליית זהב במשחה ל-200 מטר פרפר בתוצאה של 2:09.33 דקות וכן במדליית ארד ב-100 מטר פרפר בתוצאה של 1:00.81 דקות.

לאחר נפילת חומת ברלין בשנת 1990 היא ובעלה המאמן "ביגי" מיכאל לוברג עברו לארצות הברית. היא חזרה למדינתה על מנת להשלים את לימודי המשפטים שלה אך בשנת 1992 הם בוטלו לפי הסכם בין מערב ומזרח גרמניה, לכן היא שבה לארצות הברית.

נפטרה ב-24 בפברואר 2022.

## קישורים חיצוניים

קטגוריה:אלופות עולם בשחייה
קטגוריה:שחייניות מעורב אישי
קטגוריה:שחייניות באולימפיאדת סיאול (1988)
קטגוריה:אלופות אולימפיות מזרח גרמניות: שחייה
קטגוריה:שחייניות פרפר מזרח גרמניות
קטגוריה:גרמניות שנולדו ב-1965
קטגוריה:גרמנים שנולדו ב-1965
קטגוריה:גרמניות שנפטרו ב-2022
קטגוריה:גרמנים שנפטרו ב-2022
נבחרת מצרים בכדורסל

**נבחרת מצרים בכדורסל** היא נבחרת הכדורסל הלאומית של מצרים. מנוהלת על ידי פדרציית הכדורסל של מצרים. 

נבחרת מצרים היא אחת הנבחרות החזקות באפריקה וזכתה 5 פעמים באליפות אפריקה בכדורסל, הישג שהוא שני רק לזה של נבחרת אנגולה.
נבחרת מצרים זכתה בשתי אליפויות אפריקה הראשונות שנערכו בשנים 1962 ו-1964. היא השלימה זכייה שלישית בשנת 1970 לאחר שנעדרה משתי אליפויות רצופות. הנבחרת זכתה בפעם הרביעית בתואר בשנת 1975. זכייתה האחרונה של מצרים באליפות אפריקה הייתה בשנת 1983 ומאז נחלש מעמדה ביבשת, בעיקר על רקע שליטתה של נבחרת אנגולה.

נבחרת מצרים השתתפה גם באליפויות אירופה בכדורסל ואף זכתה בטורניר אותו אירחה בשנת 1949. האליפות האחרונה בה השתתפה הנבחרת הייתה בשנת 1953. מאז ניסתה הנבחרת להעפיל לטורניר 3 פעמים נוספות, האחרונה בשנת 1983, אך ללא הצלחה.
נבחרת מצרים השתתפה 7 פעמים באליפות העולם בכדורסל והישג השיא שלה הוא המקום החמישי באליפות העולם הראשונה שנערכה בשנת 1950.
נבחרת מצרים השתתפה 7 פעמים במשחקים האולימפיים אך לא הגיעה להישגים משמעותיים. הישג השיא שלה הוא המקום התשיעי בשנת 1952.

## כל האולימפיאדות

## כל אליפויות העולם

## כל אליפויות אפריקה

## כל אליפויות אירופה

## שחקני עבר בולטים

## קישורים חיצוניים

* 

## הערות שוליים

מצרים
קטגוריה:מצרים: ספורט